CELEX: 32019R0613
Language: fi
Date: 2019-04-09 00:00:00
Title: Komission täytäntöönpanoasetus (EU) 2019/613, annettu 9 päivänä huhtikuuta 2019, tiettyjen tavaroiden luokittelusta yhdistettyyn nimikkeistöön

16.4.2019   
               
               
                  FI
               
               
                  Euroopan unionin virallinen lehti
               
               
                  L 105/8
               
            
         KOMISSION TÄYTÄNTÖÖNPANOASETUS (EU) 2019/613,
         annettu 9 päivänä huhtikuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä huhtikuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Ruostumattomasta teräksestä valmistettu kierteitetty tavara, jossa on sisäkierre. Se on mutterin muotoinen, ja sen toisessa päässä on laippa.
                        Tavara on suunniteltu käytettäväksi moottoriajoneuvon nestejarrujärjestelmän putkistossa.
                        Kiristettynä tavara ohjaa liitoksen komponentit oikeaan asentoon ja varmistaa siten hydraulisen liitännän.
                        Katso kuvat (*1).
                     
                     
                        7318 16 39 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7318 , 7318 16  ja 7318 16 39  nimiketekstien mukaisesti.
                        Tavaralla on nimikkeen 7318  kierteitettyjen tavaroiden objektiiviset ominaisuudet.
                        Luokittelu nimikkeeseen 7307  putkien liitos- tai muuksi osaksi ei tule kyseeseen, sillä tavara vain puristaa yhteen liitoksen muodostavat osat, eikä se ole kosketuksissa putkien kautta siirtyvän nesteen kanssa. Tavaran sisäkierrettä ei ole suunniteltu muodostamaan tai ylläpitämään hydraulista liitäntää.
                        Tavaraa ei voida luokitella yhdistetyn nimikkeistön 2 yleisen tulkintasäännön a alakohdan viimeistelemättömäksi liitososaksi, koska sillä ei ole valmiin liitososan olennaista luonnetta.
                        Pultit, mutterit, ruuvit jne., jotka soveltuvat putkien liitos- ja muiden osien asentamiseen, eivät kuulu nimikkeeseen 7307  (ks. myös harmonoidun järjestelmän selitykset, nimike 7307 , poikkeukset, b alakohta).
                        Tavara on sen vuoksi luokiteltava CN-koodiin 7318 16 39  muuksi ruostumattomasta teräksestä valmistetuksi mutteriksi.
                     
                  
               
            
               (*1)  Kuvat ovat ainoastaan ohjeellisia.